cyanic-selkie/wikianc huggingface dataset:
অ্যাডিপিক অ্যাসিড
বিক্রিয়া
অ্যাডিপিক অ্যাসিড একটি দ্বিক্ষারীয় এসিড কারণ এটা দুইবার প্রোটন সরবরাহ করতে পারে। এটার pKa's are 4.41 and 5.41. । চারটি মিথিলিন গ্রুপ দ্বারা পৃথক হওয়া কার্বক্সিলেট গ্রুপের কারণে এডিপিক এসিড আন্তঃঅনু ঘনীভবন বিক্রিয়া প্রদর্শন করে। বেরিয়াম হাইড্রোক্সাইড এর সাথে বিক্রিয়ায় এটা কিটোনাইজেশানের মাধ্যমে সাইক্লোপেন্টানোন প্রদান করে।
ব্যবহার
প্রতিবছর উৎপাদিত এডিপিক এসিডের ৬০% নাইলনের মনোমার হিসেবে ব্যবহৃত হয়।
খাদ্যে ব্যবহার
স্বাদবিবর্ধক হিসেবে সামান্য পরিমাণে এডিপিক এসিড খাদ্য উপাদান হিসেবে ব্যবহৃত হয়। এটা কিছু কিছু ক্যালসিয়াম কার্বনেট এন্টাসিডে ব্যবহার করে টকভাব সৃষ্টি করা হয়।
নিরাপত্তা
অ্যাডিপিক অ্যাসিড কার্বক্সিলিক এসিডসমূহের মত চামড়ার উপর মৃদু চুলকানির সৃষ্টি করে। এটা সামান্য বিষাক্ত।
পরিবেশগত ঝুঁকি মোকাবেলা
অ্যাডিপিক অ্যাসিড উৎপাদনে অন্যতম গ্রীন হাউজ গ্যাস নিঃসৃত হয়, যা স্ট্রাটোস্ফিয়ারের ওজন স্তরের ক্ষয় সাধন করে। তাই এডিপিক এসিড উৎপাদনের সময় নাইট্রাস অক্সাইডকে প্রভাবকের উপস্থিতিতে রূপান্তরিত করা হয়ঃ
একুশে ফেব্রুয়ারী (উপন্যাস)
একুশে ফ্রেব্রুয়ারী উপন্যাসটি বিখ্যাত ঔপন্যাসিক জহির রায়হান-এর এক অনবদ্য সৃষ্টি। তিনি ভাষা আন্দোলনের প্রেক্ষাপটে একটি চলচ্চিত্র নির্মাণ করতে চেয়েছিলেন, এ উপন্যাসটি সেই উদ্দেশ্যেই ১৯৭০ সালে লেখা।
প্রেক্ষাপট
বায়ান্ন সালের ভাষা আন্দোলন শুধু এদেশের রাজনীতির ক্ষেত্রে নয়, শিল্প সংস্কৃতির ক্ষেত্রেও নতুন চেতনাপ্রবাহ সৃষ্টি করেছিল; এই চেতনা ছিল অসাম্প্রদায়িক, গণতান্তিক এবং সামাজিক মূল্যবোধসঞ্জাত| কাচের দেয়াল চলচ্চিত্র নির্মাণের পরে তিনি একুশে ফেব্রুয়ারি নামে একটি চলচ্চিত্র নির্মাণের পরিকল্পনা করেন; কিন্তু তিনি তা করতে পারেননি| পরবর্তিতে তিনি জীবন থেকে নেয়া চলচ্চিত্রে ভাষা আন্দোলনের প্রেক্ষাপট যোগ করেন এবং তার অপ্রকাশিত চলচ্চিত্রকে উপন্যাস আকারে প্রকাশ করেন|
ঝুরিভাজা
ঝুরিভাজা বা মুরুক্কু কুড়কুড়ে মুড়মুড়ে দক্ষিণ এশীয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলঙ্কা, মালয়েশিয়ায় বেশ জনপ্রিয়।
চালের আটা এবং ডালের আটা দিয়ে এটা তৈরী করা হয়। অনেক স্থানে এটাকে চাকলি বলা হয়। চাকলি এরকমই দেখতে আরেকটি খাবার যা ছোলার আটা দিয়ে তৈরী করা হয়।
উপাদান এবং প্রস্তুতি
ঝুরিভাজার প্রধান উপাদান চালের আটা এবং মাষকলাইয়ের আটা। পরিমাণ মত আটাকে পানি, লবণ, মৌরি, সরিষা বীজ বা তিল বীজের সাথে মিশ্রিত করা হয়। মিশ্রণটিকে হাত অথবা কোন উপকরণের সাহায্যে সর্পিকালারে প্যাঁচানো হয়। এরপর এগুলোকে তেলে কড়া ভাজা হয়।
প্রকারভেদ
ঝুরিভাজার অনেক প্রকারভেদ আছে। তামিল নাড়ুতে হাতে তৈরি ঝুরিভাজাকে বলা হয় কাই মুরুক্কু যার অর্থ হাত মুরুক্কু। ফিতা আকৃতির ঝুরিভাজাকে বলা হয় পাকোড়া মুরুক্কু । তামিল নাড়ুর মানাপ্পারাই শহরের ঝুরিভাজা বিখ্যাত, মানাপ্পারাই মুরুক্কু নামেই সমধিক পরিচিত  । ২০১০ সালে তামিল নাড়ু সরকার মানাপ্পারাই মুরুক্কুর জন্য জিওগ্রাফিক্যাল ইন্ডিকেশনের আবেদন করে।
গোবিন্দপুর ইউনিয়ন, মেহেন্দিগঞ্জ
গোবিন্দপুর বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
আয়তন
গোবিন্দপুর ইউনিয়নের আয়তন ১০,৫৮০ একর।
প্রশাসনিক কাঠামো
গোবিন্দপুর ইউনিয়ন মেহেন্দিগঞ্জ উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গোবিন্দপুর ইউনিয়নের মোট জনসংখ্যা ৮,১৫৮ জন। এর মধ্যে পুরুষ ৪,১৫০ জন এবং মহিলা ৪,০০৮ জন। মোট পরিবার ১,৮১৬টি।
শিক্ষা
২০১১ সালের আদমশুমারি অনুযায়ী গোবিন্দপুর ইউনিয়নের সাক্ষরতার হার ৫৬.৮%।
সোহাগপুর এস কে পাইলট মডেল উচ্চ বিদ্যালয়
সোহাগপুর সরকারি শ্যাম কিশোর পাইলট মডেল উচ্চ বিদ্যালয় বেলকুচি উপজেলা সিরাজগঞ্জ জেলা বাংলাদেশের প্রাচীনতম উচ্চ বিদ্যালয়গুলির মধ্যে একটি। বিদ্যালয়টি ১ জানুয়ারি ১৯১৩ সালে জমিদার রাও বাহাদুর কালিদশ চৌধুরীর যমুনা নদীর তীরে তাঁর দাদা শ্যাম কিশোর চৌধুরীর নামে প্রতিষ্ঠিত করেছিলেন।
বেনিশা হমাল
বেনিশা হমাল (बेनिशा हमाल; জন্ম ) হলেন একজন নেপালি রেডিও জকি, মডেল ও অভিনেত্রী। তিনি পাঁচটি চলচ্চিত্র এবং একশটির বেশি সঙ্গীত ভিডিওতে কাজ করেছেন।
প্রারম্ভিক জীবন
বেনিশা নেপালের চিতবন জেলায় ভেষরাজ হমাল এবং শকুন্তলা হমাল দম্পতির ঘরে জন্মগ্রহণ করেছিলেন। তিনি গোল্ডেন ফিউচার ইংরেজি বিদ্যালয়ে প্রাথমিক শিক্ষা অর্জন শেষে অরুণোদয়া মাধ্যমিক বিদ্যালয়ে ভর্তি হয়েছিলেন। সেখানে পড়া শেষ হবার পর তিনি শান্তি একাডেমিতে ভর্তি হন।
শান্তি একাডেমির পরে তিনি উচ্চশিক্ষা অর্জনের জন্য কাঠমান্ডু গমন করেছিলেন। সেখানকার কান্তিপুর কলেজ অব বিজনেস ম্যানেজমেন্ট অ্যান্ড হিউম্যানিটিজ থেকে স্নাতক ডিগ্রি এবং গোল্ডেনগেট ইন্টারন্যাশনাল কলেজ থেকে স্নাতকোত্তর ডিগ্রি অর্জন করেছেন।
কর্মজীবন
তিনি ভরতপুরের কলিকা এফএমে আরজে হিসেবে কর্মজীবন শুরু করেছিলেন। এছাড়াও তিনি নেপালের এনটিভি প্লাস ও এনটিভিতে ভিডিও জকি হিসেবে কাজ করে থাকেন। ২০০৯ সালে তিনি মডেল হিসেবে যাত্রা শুরু করেছেন।
অভিনীত চলচ্চিত্র
বেনিশা হমাল অভিনীত চলচ্চিত্রগুলো হল:
নায়না দেবী (সঙ্গীতশিল্পী)
নায়না দেবী (২৭শে সেপ্টেম্বর ১৯১৭ - ১লা নভেম্বর ১৯৯৩; এছাড়াও নায়না রিপজিত সিং নামে পরিচিত) ভারতের গায়িকা ছিলেন। তিনি হিন্দুস্তানি শাস্ত্রীয় সংগীতে তার অবদানের জন্য তিনি সুপরিচিত। যদিও তিনি দাদরা ও গজল গাইতেন। তিনি অল ইন্ডিয়া রেডিওতে এবং পরবর্তীতে দূরদর্শনের একজন সংগীত প্রযোজক ছিলেন।
প্রশিক্ষণ
তিনি কৈশোরে গিরিজা শঙ্কর চক্রবর্তীর অধীনে সংগীত প্রশিক্ষণ শুরু করেছিলেন, পরবর্তীতে তিনি ১৯৫০-এর দশকে রামপুর-সসওয়ান ঘরানার ওস্তাদ মুশতাক হুসেন খান এবং বারাণসী ঘরানার রসুলান বাঈয়ের থেকে সংগীতে প্রশিক্ষণ গ্রহণ করেছিলেন। কলকাতার এক সম্ভ্রান্ত পরিবারে জন্মগ্রহণ করা নায়না দেবী মাত্র ষোল বছর বয়সে কাপুরথালা রাজ্যের রাজপরিবারে বিবাহিত হয়েছিলেন এবং ১৯৪৯ সালে তার স্বামী মারা যাওয়ার পরেই তিনি কনসার্টে গান শুরু করেছিলেন এবং তিনি দিল্লিতে চলে আসেন। ১৯৭৪ সালে, তিনি ভারত সরকার প্রদত্ত চতুর্থ সর্বোচ্চ বেসামরিক সম্মান পদ্মশ্রী পুরস্কার লাভ করেছিলেন।
প্রারম্ভিক জীবন
নায়না দেবী ১৯১৭ সালের ২৭শে সেপ্টেম্বর তারিখে তৎকালীন ব্রিটিশ ভারতের কলকাতায় এক সম্ভ্রান্ত বাঙালি পরিবারে নীলিনা সেন নামে জন্মগ্রহণ করেছিলেন। তাঁর ঠাকুরদা ছিলেন ব্রাহ্মসমাজ আন্দোলনের জাতীয়তাবাদী নেতা এবং সমাজ সংস্কারক কেশবচন্দ্র সেন। তিনি পাঁচ ভাইবোনের মধ্যে চতুর্থ। তাঁর ভাইবোনেরা হলেন সুনীত, বিনীতা, সাধনা এবং প্রদীপ। বাবা সরল চন্দ্র সেন (যিনি একজন উকিল ছিলেন) ও মা নির্মলা (নেলি)-র কাছেই নীলিনা তাঁর শৈশব অতিবাহিত করেছিলেন। তাঁর চাচা পাঁচু যখন তরুণ নীলিনাকে স্থানীয় মঞ্চ নাটক আঙ্গুরবালার একটি কনসার্টে নিয়ে গিয়েছিলেন, তখন থেকেই তিনি সংগীতের প্রতি আগ্রহী হয়েছিলেন এরপরে, মসজিদ বাড়ি রাস্তার আঙ্গুরবালার বাড়িতেই তিনি গান শোনার জন্য যেতেন। অবশেষে তিনি, গিরিজা শংকর চক্রবর্তী অধীনে নয় বছর (১৮৮৫-১৯৪৮) যাবত প্রশিক্ষণ গ্রহণ করেছিলেন; যিনি একজন অসাধারণ গায়ক এবং শিক্ষক ছিলেন, তিনি বাংলায় খেয়াল ঐতিহ্যটি পুনরুজ্জীবিত করার জন্য সুপরিচিত।
ব্যক্তিগত জীবন
১৯৩৪ সালে মাত্র ১৬ বছর বয়সে তিনি কাপুরথালা রাজ্যের রাজা চরণজিৎ সিংয়ের তৃতীয় পুত্র রিপজিত সিংয়ের (জন্ম ১৯০৬) সাথে বিবাহ বন্ধনে আবদ্ধ হয়েছিলেন। বিয়ের পরে তিনি পাঞ্জাবের কাপুরথালায় চলে যান। তাঁকে গান গাইতে অনুমতি দেওয়া হয়নি। ১৯৪৯ সালে তাঁর স্বামী মারা যাবার সময়ে তিনি ৩২ বছর বয়সী ছিলেন। নায়না দেবী তাঁর জীবনের শেষের দিকে কীর্তনের ঐতিহ্যবাহী রূপের প্রতি আগ্রহী হয়েছিলেন, তিনি বৃন্দাবনে গিয়ে তা শিখতেন এবং পরবর্তীকালে তাঁর তিনজন প্রবীণ শিষ্যকে কীর্তনের এই রূপটি প্রশিক্ষণ দিতেন।
বিলবোর্ড মিউজিক অ্যাওয়ার্ড
বিলবোর্ড মিউজিক অ্যাওয়ার্ড একটি পুরস্কার যা মিউজিক বিজনেস ও গানের জনপ্রিয়তা নিয়ে লিখা বিলবোর্ড দ্বারা প্রতিবছর প্রদান করা হয়। বিলবোর্ড মিউজিক অ্যাওয়ার্ড শো ১৯৯০ সাল থেকে প্রতিবছর আয়োজন করা হয়। শুধুমাত্র ২০০৭ থেকে ২০১০ সালে হয়নি। অনুষ্ঠানটি আগে ডিসেম্বরে আয়োজিত হত । তবে ২০১১ সাল থেকে এটি মে মাসে অনুষ্ঠিত হয়েছে।
পুরস্কার প্রক্রিয়া
গ্র‍্যামি অ্যাওয়ার্ডের মত এটি সর্বোচ্চ ভোটের মাধ্যমে নমিনেশন সিলেক্ট না করে গানের বিক্রি, স্ট্রিমিং, টুরিং এবং মানুষের সাড়ার উপর নির্ভর করে বিজয়ীদের নির্বাচন করে। এই বিষয়গুলো সারাবছর বিলবোর্ড ও তাদের ডাটা পার্টনারগন নজরে রাখে।
বিভাগসমূহ
১৯৮৯ থেকে ২০০৬ পর্যন্ত, শোটিতে প্রতি বছর একই বিভাগ এবং বিভাগের নাম ছিল। ২০১১ সালে, প্রথমবারের মতো সমস্ত পুরস্কারের নাম পরিবর্তন করে "শীর্ষ পুরস্কারের শিরোনাম" রাখা হয়েছিল। প্রতিটি বিভাগের শিরোনামের "বছরের" অংশটি এখন আর নেই এবং আরও অনেকগুলি পুরস্কারের পুনরায় নামকরণও করা হয়েছে।
বর্তমান বিভাগগুলি
সাধারণ বিভাগগুলি হ'ল শীর্ষ (টপ) শিল্পী, শীর্ষ বিলবোর্ড ২০০ অ্যালবাম, শীর্ষ হট ১০০ গান এবং শীর্ষস্থানীয় নতুন শিল্পী। প্রতিটি পুরস্কারে এই বিভাগগুলো হাইলাইট করা হয়। অন্য বিভাগগুলো জনরা ভিত্তিতে দেওয়া হয়।
সবচেয়ে বেশি জয়ী
বেশিরভাগ বিলবোর্ড মিউজিক অ্যাওয়ার্ডের রেকর্ডটি ড্রেইক ২৯ বার জয়ের মাধমে ধরে রেখেছে। মহিলা শিল্পীদের মধ্যে টেইলর সুইফট ২৫ টি পুরস্কার জিতেছে।
শেন শিলিংফোর্ড
শেন শিলিংফোর্ড (Shane Shillingford; জন্ম: ২২ ফেব্রুয়ারি, ১৯৮৩) ওয়েস্ট ইন্ডিজের ক্রিকেটার হিসেবে ডোমিনিকা প্রজাতন্ত্রের ডাবল্যাঙ্ক এলাকা থেকে প্রতিনিধিত্ব করছেন। ওয়েস্ট ইন্ডিজের বর্তমান দলে বোলার হিসেবেই মূলতঃ তার অবস্থান। পাশাপাশি উইন্ডওয়ার্ড আইল্যান্ডের পক্ষে প্রথম-শ্রেণীর ক্রিকেট এবং লিস্ট এ ক্রিকেটেও খেলছেন।
১০ জুন, ২০১০ তারিখে শিলিংফোর্ড তার টেস্ট ক্রিকেট অভিষেক ঘটান। নিজেদের মাঠে দক্ষিণ আফ্রিকার বিপক্ষে অনুষ্ঠিত সিরিজের তিনটি খেলাতেই তিনি অংশগ্রহণ করেন। তারপর তিনি ২০১০-১১ মৌসুমে ওয়েস্ট ইন্ডিজ দলের হয়ে শ্রীলঙ্কা সফর করেন। সেখানে তিনি প্রথম টেস্টে পাঁচ উইকেট লাভ করেন। প্রথম ইনিংসে চার উইকেট লাভ করে শ্রীলঙ্কার ব্যাটিং বিপর্যয় ঘটান ও শ্রীলঙ্কা দলকে ফলো-অনে পাঠান। কিন্তু তৃতীয় দিন বৃষ্টিজনিত কারণে খেলা মাঠে গড়ায়নি ও শ্রীলঙ্কা ঘুরে দাঁড়ানোয় খেলাটি ড্র হয়।
বিতর্ক
২০ নভেম্বর, ২০১০ তারিখের তার প্রথম আন্তর্জাতিক ক্রিকেট ম্যাচের আম্পায়ারিত্ব করেন আসাদ রউফ, রিচার্ড কেটেলবরা এবং স্টিভ ডেভিস। তারা একযোগে তার বোলিং ভঙ্গীমায় সন্দেহজনক বিষয়াদি লক্ষ্য করেন। নির্দিষ্ট বাহু বাঁকানোর পরিবর্তে ১৭ ডিগ্রী বাঁকিয়ে বোলিংয়ের জন্য অবৈধ হিসেবে গণ্য করে আইসিসি বরাবরে প্রতিবেদন প্রেরণ করেন। এপ্রেক্ষিতে ২১ ডিসেম্বর, ২০১০ তারিখে আন্তর্জাতিক ক্রিকেট কাউন্সিল কর্তৃপক্ষ বোলিং ভঙ্গীমা সংশোধনের পূর্ব পর্যন্ত আন্তর্জাতিক ক্রিকেটে অংশগ্রহণ নিষিদ্ধ ঘোষণা করে। এরপর তিনি আন্তর্জাতিক ক্রিকেটে বোলিং করেননি ও ২০১০-১১ মৌসুমের ক্যারিবিয় টুয়েন্টি২০ প্রতিযোগিতায় উইন্ডওয়ার্ড আইল্যান্ডসের দল থেকে বাদ পড়েন। এর পরিবর্তে তাকে সাজিকর হাই পারফরম্যান্স সেন্টারে বোলিং সংশোধনের জন্য প্রেরণ করা হয়। মে, ২০১১ সালে পরীক্ষা-নিরীক্ষান্তে শিলিংফোর্ডের বোলিং বৈধ হিসেবে ঘোষিত হয় ও আন্তর্জাতিক ক্রিকেটে প্রত্যাবর্তনের অনুমতি প্রদান করে।
হরিনাথ দে (গবেষক)
ড. হরিনাথ দে (জন্ম: ১৯৪১ - মৃত্যু: ২৭ মার্চ, ১৯৭১) ঢাকা বিশ্ববিদ্যালয়ের জৈব রসায়ন বিষয়ের প্রথিতযশা সাবেক প্রভাষক ছিলেন। ২৭ মার্চ, ১৯৭১ তারিখের কালোরাতে ঢাকার সূত্রাপুর এলাকার লোহারপুল সেঁতুতে পাকিস্তান সেনাবাহিনীর গুলিতে শহীদ হন।
১৯৪১ সালে অবিভক্ত ভারতবর্ষের হিন্দু পরিবারে হরিনাথ দে জন্মগ্রহণ করেন। ভারত বিভাজন হওয়া স্বত্ত্বেও তার পরিবার পূর্ব পাকিস্তানে বসবাস করতে থাকেন।
কর্মজীবন
ঢাকার সায়েন্স ল্যাবরেটরিতে গবেষক হিসেবে কর্মজীবন শুরু করেন তিনি। কিছুকাল ভারতের মহাত্মা গান্ধী মেমোরিয়াল মেডিক্যাল ইন্সটিটিউটে পুষ্টি কর্মকর্তা হিসেবে কাজ করেছিলেন। ঢাকা বিশ্ববিদ্যালয়ের জৈব রসায়ন বিষয়ে প্রভাষক হিসেবে নিযুক্ত হন। এছাড়াও, ডায়াবেটিক অ্যাসোসিয়েশনে দায়িত্ব পালন করেন। ১৯৭১ সালে সায়েন্স ল্যাবরেটরিতে মূখ্য বৈজ্ঞানিক কর্মকর্তা হিসেবে কাজ করেন।
দেহাবসান
ঢাকার সূত্রাপুর এলাকায় পরিবার নিয়ে বসবাস করতেন। ২৫ মার্চ, ১৯৭১ তারিখে পাকিস্তানি সেনাবাহিনী অপারেশন সার্চলাইট পরিচালনা করে। ফলশ্রুতিতে অগণিত লোক হত্যাকাণ্ডের শিকার হন। ২৭ মার্চ বিকালে হরিনাথ দে’কে মালাকারটোলা লেন এলাকার বাসগৃহ থেকে ধরে নিয়ে যায় ও সূত্রাপুর পুলিশ স্টেশনের সেনা শিবিরে আটকিয়ে রাখে। রাত ১০টায় অন্যান্যদের সাথে তাকেও লোহারপুল সেঁতুতে নিয়ে যাওয়া হয়। তাকে গুলি করে হত্যা করা হয় ও ধোলাইখালে তার দেহ সনাক্ত করা হয়।
পাকিস্তান জাতীয় মহিলা ক্রিকেট দল
পাকিস্তান মহিলা ক্রিকেট দল পেশাদার ক্রিকেট দল হিসেবে পাকিস্তানের পক্ষে মহিলাদের আন্তর্জাতিক ক্রিকেট খেলায় অংশগ্রহণ করছে। ২০১০ সালের এশিয়ান গেমসে স্বর্ণপদক জয়লাভ একমাত্র দলীয় সাফল্যরূপে বিবেচিত। দলের বর্তমান অধিনায়কের দায়িত্ব পালন করছেন সানা মীর।
ইতিহাস
পাকিস্তানে মহিলাদের ক্রিকেট খেলার ধারণাটি প্রথমবারের মতো দানা বেঁধে ওঠে ১৯৯৬ সালে। শাইজা খান ও শারমীন খান - দুই বোন এ ধারণার প্রবর্তনকারী হিসেবে রয়েছেন। এরজন্যে তাদেরকে আদালতের মুখোমুখি হতে হয়। পাশাপাশি তাদেরকে মৃত্যুর হুমকি পর্যন্ত প্রদান করা হয়। কিন্তু পাকিস্তান সরকার তাদের রক্ষণশীল মনোভাবের কারণে ১৯৯৭ সালে ভারতের বিপক্ষে ক্রিকেট খেলার অনুমতি প্রদান করতে অস্বীকৃতি জানায়। এছাড়াও, ধর্মীয় কারণে ও জনস্বার্থের কথা বিবেচনায় এনে মহিলাদের কোন খেলায় অংশগ্রহণে বিধি-নিষেধ আরোপ করা হয়।
আন্তর্জাতিক ক্রিকেট
১৯৯৭ সালে পাকিস্তান দল প্রথমবারের মতো নিউজিল্যান্ড ও অস্ট্রেলিয়া দলের বিপক্ষে মহিলাদের ক্রিকেটে অংশগ্রহণ করে। কিন্তু ঐ সফরের তিনটি একদিনের আন্তর্জাতিকেই দলটি পরাজিত হয়েছিল। এরপর ঐ বছরের শেষদিকে ভারতে অনুষ্ঠিত মহিলাদের ক্রিকেট বিশ্বকাপে অংশগ্রহণের জন্য দলটিকে আমন্ত্রণ জানানো হয়। প্রতিযোগিতার পাঁচটি খেলাতেই তারা হেরে যায় ও ১১দলের অংশগ্রহণে বিশ্বকাপ ক্রিকেটে সর্বশেষ স্থান দখল করে। পরের বছর শ্রীলঙ্কা সফরে তিনটি ওডিআই এবং একমাত্র টেস্ট খেলায় অংশগ্রহণ করলেও পরাজিত হয়।
বর্তমান আন্তর্জাতিক র‌্যাঙ্কিং
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
-
বর্তমান দল
thumb|150px|পাকিস্তান মহিলা ক্রিকেট দলের অধিনায়ক [[সানা মীর।]]
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাকিস্তান মহিলা দলের সদস্যদের তালিকা নিম্নরূপ:
ত্রৈলোক্য বিক্রম শাহ
জ্যেষ্ঠ যুবরাজ ত্রৈলোক্য বীর বিক্রম শাহ দেব (৩০ নভেম্বর, ১৮৪৭ – ৩০ মার্চ, ১৮৭৮) ছিলেন নেপালি রাজা সুরেন্দ্রর জ্যেষ্ঠ সন্তান এবং নেপালের রাজসিংহাসনের আপাত উত্তরাধিকারী। তাঁর বাবার সামনে তিনি সন্দেহজনক পরিস্থিতিতে মারা গিয়েছিলেন এবং তার যুবক পুত্র পৃথ্বী বীর বিক্রম শাহের সিংহাসনে আরোহণের পথ তৈরি করেছিলেন।
জীবন
জ্যেষ্ঠ যুবরাজ ত্রৈলোক্য ছিলেন রাজা সুরেন্দ্র বিক্রম শাহ এবং তার দ্বিতীয় স্ত্রী রাণী ত্রৈলোক্য রাজ্য লক্ষ্মী দেবীর প্রথম পুত্র। তিনি ব্যক্তিগতভাবে শিক্ষা গ্রহণ করেছিলেন।
জ্যেষ্ঠ যুবরাজ ত্রৈলোক্য প্রথমে জঙ্গবাহাদুর রানার তিন কন্যাকে বিবাহ করেছিলেন: তারা রাজ্য লক্ষ্মী দেবী, তারপরে ললিতা রাজেশ্বরী রাজ্য লক্ষ্মী দেবী এবং সোমগর্ভ দিব্যেশ্বরী রাজ্য লক্ষ্মী দেবী। তার বড় স্ত্রীরা তার দুই পুত্র ও দুই কন্যা সন্তানের জন্ম দিয়েছিল এবং কনিষ্ঠ স্ত্রীরা তার পাঁচ পুত্র এবং বেশ কয়েকটি কন্যা সন্তানের জন্ম দিয়েছিল। কনিষ্ঠ স্ত্রীদের মধ্যে কয়েকজন ছিল স্থানীয় আভিজাত গোত্রের কন্যা। উপপত্নীর কোলেও জ্যেষ্ঠ যুবরাজ ত্রৈলোক্যের বেশ কয়েকটি শিশু সন্তানের জন্ম হয়েছিল।
সেই সময় প্রকৃত শাসনক্ষমতার খুব সামান্যই ছিল নেপালের রাজার হাতে, প্রধানমন্ত্রী রানাই কার্যত দেশটিতে শাসন কার্য পরিচালনা করতেন। রাজপরিবারের যে কোনও বাস্তব নেতৃত্ব ছিল একরকম নিরস্ত। ১৮৫৬ সালের দলিল অনুযায়ী প্রধানমন্ত্রী রানা সমস্ত রাষ্ট্রীয় ক্ষমতার মালিক হয়েছিল। জ্যেষ্ঠ যুবরাজ ত্রৈলোক্য বয়সগত পরিপক্কতায় পৌঁছে ১৮৭৫ সালে রাজকীয় পদগর্বগুলো পুনরুদ্ধার করার সিদ্ধান্ত নিয়েছিলেন যা তার বাবা ১৮৫৬ সালে হারিয়েছিল। তার সাহেবজু ভাই গোর্খার নরেন্দ্র বিক্রম মহিলা সাহেবজু এবং জঙ্গ বাহাদুর রানার পুত্র জগৎ জঙ্গের সহায়তায় জ্যেষ্ঠ যুবরাজ একটি পরিকল্পনা তৈরি করেছিলেন যার মাধ্যমে ১৮৫৬ সালে করা সনদ অনুসারে উত্তরাধিকারের আদেশটি জঙ্গ বাহাদুরের মৃত্যুর ঘটনার মধ্য দিয়ে বাদ দেওয়া হবে; এরকম পরিস্থিতিতে যুবরাজ ত্রৈলোক্য রাজা সুরেন্দ্রকে পদত্যাগ করতে এবং জগৎ জঙ্গকে প্রধানমন্ত্রী হিসাবে নিয়োগ করতে বাধ্য করবেন। দুর্ভাগ্যবশত সেই পরিকল্পনাটি অবশ্য ব্যর্থ হয়েছিল। পাথরঘাটে জঙ্গ বাহাদুর মারা যাওয়ার পরে তার কনিষ্ঠ ভাই ধীর শমসের এই খবর ছড়িয়ে দিয়েছিল যে জঙ্গ বাহাদুর আসলে মারা যায়নি বরং তিনি কেবল গুরুতর অসুস্থ অবস্থায় আছেন। জ্যেষ্ঠ যুবরাজ ত্রৈলোক্য এবং জগৎ জঙ্গ এই সংবাদ পেয়ে পাথরঘাটে ছুটে যাওয়ার পরে ধীর শমসের রাজা সুরেন্দ্রকে উত্তরসূরি আইন অনুসারে পরবর্তী প্রধানমন্ত্রী হিসাবে রণদীপ সিংহ কুনবারকে নিয়োগ করতে বাধ্য করেন।
থাম্ব|ক্রাউন প্রিন্স ত্রৈলোক্য
জ্যেষ্ঠ যুবরাজ ত্রৈলোক্য সন্দেহভাজন পরিস্থিতিতে ১৮৭৮ সালে তার পিতার সামনেই মারা যান, তার পরে তার পুত্র পৃথ্বি বীর সিংহাসনে আরোহণ করেন। তার বড় ছেলে রাজা পৃথ্বীকে নারায়ণহিতি রাজ দরবারে একররম রাজবন্দী ও নামমাত্র সম্রাট হিসাবে রাখা হয়েছিল, তার ছোট ছেলে সাহেবজু ধনকুতা, পাল্পা গৌড়, বীরগঞ্জ এবং ভারত ছাড়াও নেপালের বিভিন্ন জেলায় নির্বাসিত হয়ে হনুমান ঢোকা রাজদরবার থেকেও চলে গিয়েছিলেন।
উইলি কাবাইয়েরো
উইলফ্রেদো দানিয়েল  "উইলি" কাবাইয়েরো লাসকানো (Wilfredo Daniel Caballero Lazcano) (জন্ম: ২৮শে সেপ্টেম্বর ১৯৮১) হলেন আর্জেন্টিনার একজন পেশাদার ফুটবলার, যিনি প্রিমিয়ার লিগের ক্লাব চেলসি এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।
তিনি তার ক্যারিয়ারের বেশির ভাগ সময় স্প্যানীয় ক্লাব এলচে এবং মালাগাকে প্রতিনিধিত্ব করার মাধ্যমে কাটিয়েছেন এবং লা লিগায় অংশগ্রহণ করেছেন। ২০১৪ সালের গ্রীষ্মে তিনি ম্যানচেস্টার সিটির সাথে স্বাক্ষর করেন, সেখানে তিনি ২০১৬ লিগ কাপ জয়লাভ করেন।
২০১৮ সালে, তিনি আর্জেন্টিনা জাতীয় দলের সিনিয়র পর্যায়ে অভিষেক করেন। এছাড়াও তিনি ২০০৪ গ্রীষ্মকালীন অলিম্পিকে স্বর্ণজয়ী এবং ২০০৫ ফিফা কনফেডারেশন্স কাপে রানার-আপ হওয়া আর্জেন্টিনা দলে ছিলেন, কিন্তু কোনো ম্যাচ খেলেননি।
আন্তর্জাতিক ক্যারিয়ার
ক্যাবালেরো ২০০৫ ফিফা কনফেডারেশন্স কাপে আর্জেন্টিনা দলে থাকা সত্ত্বেও তাকে কোনো ম্যাচে নেওয়া হয়নি। ২০১৪ সালের নভেম্বর মাসে, তৎকালীন আর্জেন্টিনা ম্যানেজার জেরার্ডো মার্টিনো ক্রোয়েশিয়া এবং পর্তুগালের বিরুদ্ধে অনুষ্ঠিত দুই প্রীতি ম্যাচের জন্য দলে ডাক পান। এর প্রায় ৪ বছর পর ২০১৮ সালের ২৩শে মার্চে, ৩৬ বছর বয়সে, তিনি আর্জেন্টিনার হয়ে অভিষেক করেন, ম্যানচেস্টারে অনুষ্ঠিত সে ম্যাচে তার দল ইতালি ২–০ গোলে হারিয়েছিল।
ক্লাব
বোকা জুনিয়র্স
ম্যানচেস্টার সিটি
আন্তর্জাতিক
আর্জেন্টিনা যুব
অগি অ্যান্ড দ্য ককরোচেস
অগি অ্যান্ড দ্য ককরোচেস (Oggy and the Cockroaches, Oggy et les Cafards) হলো গৌমন্ট মাল্টিমিডিয়া (প্রথম দুটি সিজন) এবং জিলাম অ্যানিমেশন (তৃতীয় সিজন ও তার পরে) প্রযোজিত ফরাসি অ্যানিমেটেড কৌতুকাভিনয়মূলক টেলিভিশন সিরিজ যার প্রযোজক জাঁ ইভ রেইমবড। সিরিজটি নীরব তবে হাস্যরসাত্বক; চরিত্রগুলো ভাষা ব্যবহার করে না। তাদের কৌতুকাভিনয়ের ভাষা অঙ্গভঙ্গিভিত্তিক ও বুদ্ধিগম্য। তবে অনুষ্ঠানটির ভারতীয় সংস্করণে 'হিন্দি' কথোপকথন (ডাবিং) যুক্ত করা হয়েছে। ১৯৯৮ সালে ফ্রান্সে শো-টির প্রচার শুরু করা হলে এটি একটি সফল সিরিজ হিসেবে আত্নপ্রকাশ করে এবং পরবর্তীতে বিশ্বব্যাপী প্রচারিত হয়।
২০২০ সালের সেপ্টেম্বরে, সিরিজটি অগি অ্যান্ড দ্য ককরোচেস - নেক্সট জেন শিরোনামে পুনরায় চালু হয়। এ পর্বগুলোতে সিরিজটির প্রধান চরিত্র, অগি পিয়া নামের একটি সাত বছরের ভারতীয় হাতির দেখাশোনা করে। তবে মূল সিরিজটির নতুন পর্ব ২০২১ সালের জানুয়ারিতে প্রকাশিতব্য।
কাহিনীসংক্ষেপ
অগি, একটি মানবীয় বৈশিষ্ট্যসম্পন্ন বিড়াল, টেলিভিশন দেখা এবং ভুরিভোজের মধ্যদিয়ে তার দিন কাটাতে পছন্দ করে। তবে সে তিন আরশোলা: জোয়ি, মার্কি এবং ডিডি দ্বারা ক্রমাগত অতিষ্ঠ হয়। আরশোলাদের দুষ্টুমি অগির ফ্রিজ লুণ্ঠন করা থেকে শুরু করে কখনো কখনো তার চলার পথের ট্রেন হাইজ্যাক করা পর্যন্ত ছাড়িয়ে যায়। অনেক পরিস্থিতিতে অগিকে সাহায্য করতে তার চেয়ে কঠোর এবং স্বল্প বুদ্ধিসম্পন্ন জ্যাককেও এগিয়ে আসতে দেখা যায়। বলা বাহুল্য, আরশোলারা তাকেও হার মানায়। একটি অল্পতেই ক্ষেপে যাওয়া শক্তিশালী কুকুর, বব-ও এই শো-তে উপস্থিত হয় এবং সে অগির প্রতিবেশী।
সম্পর্কিত শো-গুলোতে চরিত্রগুলোর উপস্থিতি
এই সিরিজের চরিত্রগুলো এর সাথে সম্পর্কিত শো স্পেস গুফ এর অনেকগুলি পর্বের মধ্যেও দেখা গিয়েছিল, যেমন তৃতীয় পর্ব “Venus Junior” এ অগি, জোয়ি, মার্কি এবং ডিডি কে দেখা গিয়েছিল। “Doodle” পর্বে অগি, জ্যাক এবং তেলাপোকাদের ছবি দেখানো হয় এবং অগি ও মনিকা কে “The Aliens Show” পর্বের মধ্যে দেখা যায়।
প্রযোজনা
উৎপাদনে চার বছরের বিরতির পরে, ২০১৭ এর শেষের দিকে সিজন ৫ মুক্তি পায়। আরও দুটি সিজন মুক্তি পাওয়ার কথা ছিল। K2 তে সিজন ৬ প্রচার শুরু করেছিল। সিজন ৫ Gulli তে প্রাকদর্শন করা হয়েছে।
সম্প্রচার
মূলে অগি অ্যান্ড দ্য ককরোচেস একটি ফরাসি সিরিজ। এটি ফ্রান্সে France 3, Canal+ Family (সিজন ৩ ও ৪), Gulli এবং Canal J তে সম্প্রচার করা হয়। পরে এটি ২০০৯ সাল থেকে ভারতীয় চ্যানেলগুলোতেও প্রচারিত হয়ে আসছে। ২০১৫ সালে, নিকলোডিয়ান শো-টির পুরনো পর্বগুলো পুনঃপ্রচার শুরু করে। পরবর্তীতে এই সিরিজটি সনিক নিকলোডিয়ানেও সম্প্রচার করা হয়েছিল। ফিলিপাইনে, ২০১০ সালে TV 5 এ শো-টি শুরু হয়েছিল। পরে, ২০২১ সালে এটি Kapamilya Channel এ স্থানান্তরিত হয়। সিজন ৫, ১৪ই আগস্ট ২০১৭ থেকে কার্টুন নেটওয়ার্ক এ সম্প্রচার শুরু করেছে। ২০২০ সালে, সনিক নিকলোডিয়ান আবার ৪র্থ সিজন সম্প্রচার শুরু করে।
অ্যালবাম
Oggy et les Cafards: Le Show du Chat শিরোনামের একটি সংগীত অ্যালবামের সিডি ফ্রান্সে প্রকাশিত হয়েছিল। সেপ্টেম্বর ০৬, ২০১০ এ তা ডাউনলোডের জন্য উন্মুক্ত করা হয়।
সিডি ড্রামা
Oggy et les Cafards Volume 1 নামে একটি সিডি ড্রামা ফ্রান্সে প্রকাশিত হয়েছিল যা ২০১২ সালের অক্টোবরে ডাউনলোডের জন্য উন্মুক্ত করা হয়। এটিতে কণ্ঠ দিয়েছেন এন্থনি কভনাগ।
কমিক
একটি ফরাসি কমিক সিরিজ এই সিরিজটির থেকে অভিযোজিত হয়েছিল, এটি প্রথম শুরু হয়েছিল ২০১০ সালে। এটি দারগদ দ্বারা প্রকাশিত, ডিয়েগো আরেঙ্গা দ্বারা রচিত এবং ফ্রেভিন দ্বারা অঙ্কিত ও সমৃদ্ধকৃত, যা Sylvain Frécon নামেও পরিচিত।
ঘরোয়া মিডিয়া
পাঁচটি ডিভিডি ২০০৩ সালে মার্কিন যুক্তরাষ্ট্রে প্রকাশিত হয়েছিল এবং প্রতিটি ১২ টি পর্ব ছিল। ২০০৫ সালে, নিউ ইয়র্ক সিটিতে বেশ কয়েকটি ভিএইচএস মুক্তি পেয়েছিল।
৮ ই অক্টোবর ২০০৮, সম্পূর্ণ প্রথম মরসুমের একটি ফরাসি ডিভিডি বক্স-সেট, পাইলট এবং "Working Cat" পর্বটি প্রকাশিত হয়েছিল। সেপ্টেম্বর, ২০১০ এ সম্পূর্ণ প্রথম, দ্বিতীয় এবং তৃতীয় মরশুমের তিনটি ফরাসি ডিভিডি বক্স-সেট উপলব্ধ করা হয়েছিল। জুলাই ২০১১ এ, ১, ২ এবং ৩ মরসুমের সমস্ত পর্ব সমন্বিত একটি ফরাসি ডিভিডি বক্স-সেট প্রকাশিত হয়।
ম্যাগাজিন
Oggy et les Cafards, le mag নামে একটি ম্যাগাজিন ফ্রান্সে ২০০৯ সালে প্রকাশিত হয়েছিল (দুটি সংখ্যা), তারপরে আবার ২০১১ সালেও তা প্রকাশিত হয়।
চলচ্চিত্র
অগি এন্ড দ্য ককরোচেস: দ্য মুভি (Oggy et les Cafards, Le Film) ৭ আগস্ট ২০১৩ সালে প্রেক্ষাগৃহে মুক্তি পায়।
স্পিন অফ
Oggy Oggy নামের একটি সিরিজ ২০২০ সালে নেটফ্লিক্স-এ প্রথম ফরাসি স্পিন অফ সিরিজ হিসেবে প্রকাশিতব্য, যাতে অগির ছোটবেলার ঘটনা প্রদর্শিত হবে
ভিডিও গেম
Game Boy ADvance ভিত্তিক একটি ভিডিও গেম জিলাম কর্তৃক পরিকল্পিত ও প্রকাশিত হওয়ার কথা ছিল। যা পরে বাতিল করে দেয়া হয়।
সোমেন্দ্রনাথ বসু
'''ড. সোমেন্দ্রনাথ বসু' ( ১৫ মার্চ ১৯২৭ – ১৮ জুলাই ১৯৮৫) ছিলেন ভারতীয় বাঙালি লেখক, প্রাবন্ধিক এবং নিয়মিত রবীন্দ্রচর্চায় তথা রবীন্দ্রানুশীলনে রবীন্দ্র-গবেষণার অন্যতম ব্যবস্থাপক। কলকাতায় টেগোর রিসার্চ ইনস্টিটিউট'' এর প্রতিষ্ঠাতা ছিলেন তিনি।
জন্ম ও প্রারম্ভিক জীবন
সোমেন্দ্রনাথ বসুর জন্ম ১৯২৭ খ্রিস্টাব্দের ১৫ মার্চ বৃটিশ ভারতের কলকাতার দর্জিপাড়ায়। পিতা বীরেন্দ্রনাথ বসু ছিলেন পেশায় চিকিৎসক। সোমেন্দ্রনাথের স্কুলের পড়াশোনা সরস্বতী ইনস্টিটিউশনে। স্কটিশ চার্চ কলেজ থেকে তিনি স্নাতক হন। ১৯৫০ খ্রিস্টাব্দে তিনি কলকাতা বিশ্ববিদ্যালয় থেকে বাংলা ভাষা ও সাহিত্যে এম.এ পাশ করেন। ছাত্রবস্থাতেই তিনি  ভারত ছাড়ো আন্দোলনে অংশ নেন।
কর্মজীবন
এম.এ পাশের পর স্কুলের শিক্ষক হিসাবে কর্মজীবন শুরু করেন। পরে অধ্যাপনা করেন ত্রিপুরায়, সিউড়িতে ও শেষে কলকাতার চারুচন্দ্র কলেজে।  কলেজ ও বিশ্ববিদ্যালয় শিক্ষক সমিতির আন্দোলনে  সক্রিয় ভাবে যুক্ত ছিলেন। ১৯৫৪ খ্রিস্টাব্দের শিক্ষক আন্দোলনে কিছুদিন কারাবাসও করেন। পরবর্তীতে সৌম্যেন্দ্রনাথ  ঠাকুরের সংস্পর্শে আসেন এবং তার  আর সি পি আই দলে যুক্ত হন। সাংস্কৃতিক ক্ষেত্রেও তিনি সৌম্যেন্দ্রনাথ ঠাকুর দ্বারা প্রভাবিত হয়েছিলেন। সৌম্যেন্দ্রনাথ তার প্রতিষ্ঠিত রবীন্দ্রসঙ্গীত শিক্ষার প্রতিষ্ঠান বৈতানিক-এর দায়িত্ব পরবর্তীতে সোমেন্দ্রনাথের উপর অর্পণ করেন।
রবীন্দ্রচর্চায় উদ্যোগ
সোমেন্দ্রনাথও ক্রমে রাজনীতি থেকে সরে আসেন এবং রবীন্দ্রচর্চায় ব্রতী হন। তিনি চার খণ্ডে রবীন্দ্র অভিধান রচনা করেন। প্রথম খণ্ডটি রবীন্দ্রনাথের জন্ম শতবর্ষ উপলক্ষে ১৯৬১ খ্রিস্টাব্দে প্রকাশিত হয়। রবীন্দ্রচর্চায় তার রচিত প্রবন্ধ সংকলন গ্রন্থটি হল সূর্যসনাথ রবীন্দ্রনাথ। ১৯৬৫ খ্রিস্টাব্দের ১ জানুয়ারি সোমেন্দ্রনাথ নিজের বাড়ি - রবীন্দ্রচর্চা ভবন-এ নিয়মিত রবীন্দ্রচর্চার জন্য প্রতিষ্ঠা করেন টেগোর রিসার্চ ইনস্টিটিউট। তিনি রবীন্দ্রনাথের নাটকের উপর রচনা করেন রবীন্দ্র নাটকে ট্রাজেডী শীর্ষক গবেষণা গ্রন্থ এবং এটির জন্য তিনি ১৯৭৩ খ্রিস্টাব্দে ডক্টরেট ডিগ্রি লাভকরেন। রবীন্দ্রানুশীলনের জন্য টেগোর রিসার্চ ইনস্টিটিউট টিকে এক মহৎ প্রতিষ্ঠানে পরিণত করতে আমৃত্যু সচেষ্ট ছিলেন। ১৯৭৩ খ্রিস্টাব্দ হতে প্রতি বৎসরের কবিপক্ষে তিনি বিভিন্ন প্রকাশকদের কাছ থেকে রবীন্দ্রনাথ রচিত ও রবীন্দ্রনাথ বিষয়ক গ্রন্থ একত্র করে কলকাতার তথ্যকেন্দ্রে বার্ষিক প্রদর্শনীর ও বিপণনের ব্যবস্থা করেন। ১৯৮১ খ্রিস্টাব্দ হতে বার্ষিক প্রদর্শনী টেগোর রিসার্চ ইনস্টিটিউট-এর নিজস্ব ঠিকানা কলকাতার কালীঘাট পার্কের রবীন্দ্রচর্চাভবনে অনুষ্ঠিত হয়।  তিনি রবীন্দ্রচর্চাকে বিশ্বের বিভিন্ন দেশে সম্মিলিত ভাবে সার্থক করার উদ্দেশ্যে টেগোর ইন্টারন্যাশনাল-এর পরিকল্পনা নিয়ে আমেরিকা যুক্তরাষ্ট্র, কানাডা, যুক্তরাজ্যসহ ইউরোপের বিভিন্ন দেশ পরিভ্রমণ করেন। তারই উদ্যোগে ১৯৮৫ খ্রিস্টাব্দের ১ জানুয়ারি  তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর পরিচালকগণ যথাক্রমে তৃণা পুরোহিত রায়, কিম ইয়াং সিক এবং তপন বসু, নিজের নিজের মুখপত্রে একযোগে ৩০ শে জুন আইরিশ কবি ইয়েট্স কর্তৃক রবীন্দ্রকবিতা পাশের দিনটিকে সামনে রেখে  আন্তর্জাতিকস্তরে রবীন্দ্রকাব্যপাঠ দিবস পালনের সিদ্ধান্ত নেওয়া হয়। সেই থেকে কলকাতা টেগোর রিসার্চ ইনস্টিটিউট আন্তর্জাতিক রবীন্দ্রকাব্যপাঠ দিবস পালন করে আসছে।  সোমেন্দ্রনাথ বসুর রচিত অন্যান্য গ্রন্থগুলি হল -
জীবনাবসান
সোমেন্দ্রনাথ বসু ১৯৮৫ খ্রিস্টাব্দের ১৮ জুলাই পরলোক গমন করেন।
উত্তর কোরিয়ায় স্বাস্থ্য
উত্তর কোরিয়ার মানুষের গড় আয়ু ৭১.৬৯ বছর। উত্তর কোরিয়াকে স্বল্প আয়ের দেশ হিসাবে শ্রেণিবদ্ধ করা হলেও উত্তর কোরিয়ায় মৃত্যুর (২০১৩) কারণগুলির কাঠামো অন্যান্য স্বল্প আয়ের দেশগুলির তুলনায় ভিন্ন। পরিবর্তে, এটি বিশ্বব্যাপী গড় আয়ুর কাছাকাছি, অ-সংক্রামক রোগ - যেমন হৃদরোগ - দেশটির মোট মৃত্যুর দুই তৃতীয়াংশের জন্য দায়ী।
২০১৩ সালের একটি সমীক্ষায় বলা হয়েছে যে উত্তর কোরিয়ার সঠিক স্বাস্থ্যের অবস্থা বোঝার জন্য সবচেয়ে বড় বাধা হল এটির প্রকাশিত স্বাস্থ্য তথ্যের বৈধতা এবং নির্ভরযোগ্যতার অভাব।
স্বাস্থ্য পরিকাঠামো
উত্তর কোরিয়ার স্বাস্থ্যসেবাতে একটি জাতীয় চিকিৎসা পরিষেবা এবং স্বাস্থ্য বীমা ব্যবস্থা অন্তর্ভুক্ত রয়েছে। উত্তর কোরিয়ার সরকার সকল নাগরিকের জন্য সার্বজনীন স্বাস্থ্যসেবা সরবরাহ করে।
উত্তর কোরিয়ার স্বাস্থ্য সেবা বিনামূল্যে দেওয়া হয়। ২০০১ সালে উত্তর কোরিয়া তার মোট দেশজ উৎপাদনের ৩% স্বাস্থ্যসেবা ব্যয় করেছে। ১৯৫০-এর দশকের শুরুতে, উত্তর কোরিয়া স্বাস্থ্যসেবার উপর জোর দেয়, এবং ১৯৫৫ এবং ১৯৮৬ এর মধ্যে, হাসপাতালের সংখ্যা ২৫ থেকে বেড়ে ২,৪০১ এ দাঁড়িয়েছে, ক্লিনিকের সংখ্যা - ১,০২০ থেকে ৫,৬৪৪ এ। বিশেষত স্বাস্থ্যসেবা মূলত শহরগুলিতে পাওয়া যায়, যার মধ্যে ফার্মেসী অন্যতম। আবশ্যিক ওষুধসমূহও এছাড়া ভাল পাওয়া যায়। কারখানা এবং খনিতে সংযুক্ত হাসপাতাল রয়েছে।
বর্তমানে বিদ্যমান বেশিরভাগ হাসপাতাল ১৯৬০ এবং ১৯৭০ এর দশকে নির্মিত হয়েছিল। কিম ইল-সাং এর শাসনামলে কার্যকর বাধ্যতামূলক স্বাস্থ্য পরীক্ষা ও টিকাদান কার্যক্রম শুরু করা হয়েছিল। স্বল্প বেতনের কারণে দেশটি ডাক্তারদের একটি বৃহৎ দলকে সহায়তা করতে পারে। নার্সের অভাব থাকলেও চিকিত্সকের সংখ্যা বেশি থাকে, যার অর্থ চিকিৎসকদের প্রায়শই রুটিন প্রক্রিয়া চালাতে হয়। চিকিৎসা অবকাঠামো প্রতিষেধক ঔষধে মোটামুটি কার্যকর, তবে বেশি চাহিদা থাকা অবস্থায় চিকিৎসা করার ক্ষেত্রে এটি কম। ১৯৭৯ সাল থেকে, ভেষজ এবং আকুপাংচার চিকিৎসার উপর ভিত্তি করে, ঐতিহ্যগত কোরিয়ান ঔষধের প্রতি আরও জোর দেওয়া হয়েছে। ২০১০ সালে একটি জাতীয় টেলিমেডিসিন নেটওয়ার্ক চালু করা হয়েছিল যা পিয়ংইয়ংয়ের কিম ম্যান ইউ হাসপাতালকে ১০ টি প্রাদেশিক চিকিৎসা সুবিধাসমূহের সাথে সংযুক্ত করে।
প্রাকৃতিক দুর্যোগ, অর্থনৈতিক সমস্যা এবং খাদ্য ও জ্বালানির ঘাটতির কারণে ১৯৯০ এর দশক থেকে উত্তর কোরিয়ার স্বাস্থ্যসেবা ব্যবস্থা খাড়া হ্রাস পেয়েছে। ২০০১ সালের মধ্যে, মার্কিন যুক্তরাষ্ট্র এবং আন্তর্জাতিক সম্প্রদায়ের অর্থনৈতিক নিষেধাজ্ঞা ও অবরোধের কারণে উত্তর কোরিয়ার অনেকগুলি হাসপাতাল ও ক্লিনিকে প্রয়োজনীয় ওষুধ, সরঞ্জাম এবং প্রবাহমান পানির অভাব সৃষ্টি হয়। বিদ্যুতের ঘাটতি সবচেয়ে বড় সমস্যা রয়ে গেছে। এমনকি অত্যাধুনিক সরঞ্জাম উপলব্ধ থাকলেও বিদ্যুৎ না পাওয়া গেলে এগুলি অকেজো হয়ে যায়। কিছু চিকিৎসা কেন্দ্রে বিদ্যুৎ বিভ্রাটের সময় চাহিদা মেটাতে জেনারেটর উপলব্ধ রয়েছে।
২০১০-এ, বিশ্ব স্বাস্থ্য সংস্থা (ডব্লিউউইচও) স্বাস্থ্যসেবা ব্যবস্থাটিকে "উন্নয়নশীল বিশ্বের ঈর্ষা" হিসাবে বর্ণনা করে এবং স্বীকার করে যে "দুর্বল অবকাঠামো, সরঞ্জামের অভাব, অপুষ্টি ও ঔষুধের অভাব সহ চ্যালেঞ্জগুলি রয়ে গেছে। ডব্লিউউইচও একটি পূর্ববর্তী অ্যামনেস্টি ইন্টারন্যাশনালের প্রতিবেদনের সমালোচনা করেছিল যেখানে "সবেমাত্র কার্যকরী হাসপাতালগুলিকে" পুরানো এবং সত্যই অসম্পূর্ণ হিসাবে বর্ণনা করা হয়েছিল।
আয়ু
সূত্র: ইউএন বিশ্ব জনসংখ্যা সম্ভাবনা
অপুষ্টি
নব্বইয়ের দশকে উত্তর কোরিয়া দুর্ভিক্ষ দ্বারা বিধ্বস্ত হয়েছিল, যার ফলে ৫০০,০০০ থেকে ৩ মিলিয়ন মানুষ মারা গিয়েছিল। খারাপ আবহাওয়া, সারের অভাব এবং আন্তর্জাতিক অনুদান বন্ধ হওয়ার মতো কারণগুলির কারণে উত্তর কোরিয়ানদের খাওয়ার মতো পর্যাপ্ত পরিমাণ খাদ্য নেই, আজও খাদ্য সংকট চলছে। ২০০৮ সালে উত্তর কোরিয়ানদের উপর একটি গবেষণায় দেখা গেছে যে তিন-চতুর্থাংশ উত্তরদাতারা তাদের খাবার গ্রহণ কমিয়েছে। চরম দারিদ্র্যও উত্তর কোরিয়ার জনগণের ক্ষুধার মুখোমুখি হওয়ার একটি কারণ, জনসংখ্যার ২৭% মানুষ প্রতিদিন ১ মার্কিন ডলারের কম আয়ে নিরঙ্কুশ দারিদ্র্যসীমায় বা এর নিচে বাস করছে।
এই খাদ্য সংকট অনেকগুলি অপুষ্টিজনিত রোগের কারণ হতে পারে। ২০০৯ সালের ইউনিসেফের একটি প্রতিবেদনে দেখা গেছে যে উত্তর কোরিয়া "১৮ টি দেশের মধ্যে একটি যেখানে ৫ বছরের কম বয়সী শিশুদের বিকাশে সর্বাধিক কম বৃদ্ধি ঘটেছে''। ২০১৭ সালে একটি সমীক্ষায় দেখা গেছে যে উত্তর কোরিয়ার ২০% এরও কম বাচ্চার শারিরীক বিকাশ ও বৃদ্ধি বাধাগ্রস্ত হয়, যেখানে ২০০৯ সালে এটি ছিল ৩২%।
পয়ঃনিস্কাশন
২০১৭ সালে পরিচালিত একটি সমীক্ষায় দেখা গেছে যে বেশিরভাগ লোকের শৌচাগারের প্রবেশাধিকার ছিল তবে ৯৩% পয়ঃনিস্কাশন সুবিধা নিকাশী ব্যবস্থার সাথে সংযুক্ত ছিল না। বরং মানব বর্জ্য ক্ষেতগুলিতে সার হিসাবে ব্যবহৃত হত যা অন্ত্রের কৃমি ছড়িয়ে দেওয়ার সম্ভাব্য স্বাস্থ্য ঝুঁকি তৈরি করে। জরিপে আরও দেখা গেছে যে এক চতুর্থাংশ লোকের পানীয় জল দূষিত ছিল।
চক্ষু চিকিৎসা
২০০৬ সালে, জার্মানির হাইডেলবার্গ বিশ্ববিদ্যালয় চক্ষু হাসপাতালের অধ্যাপক গার্ড আউফার্থকে দেশটিতে যাওয়ার অনুমতি দেওয়া হয়েছিল। তিনি উত্তর কোরিয়ায় যে কয়েকজন পশ্চিমা সার্জন চোখের সার্জারি করেছেন তাদের মধ্যে একজন। পিয়ংইয়ং আসার আগে তাকে মাত্র পাঁচটি সার্জারি করার অনুমতি দেওয়া হয়েছিল কিন্তু একবার তিনি যখন বিশ্ববিদ্যালয়ের হাসপাতালে পৌঁছেন তিনি দেখতে পান যে তিনি সতেরোটি করতে পারেন: তার জার্মান থেকে আনা দাতা টিস্যু ব্যবহার করে একটি বেধক কেরাটোপ্লাসটি, তিনটি স্কেরালাল-স্থির অপ্রধান আইওএল প্রতিস্থাপন, এবং আইওএল প্রতিস্থাপনের সাথে তেরোটি ফ্যাকোইমসিলিফিকেশন পদ্ধতি। সমস্ত পদ্ধতিগুলি জার্মানি থেকে আনা হয়েছে যা সাময়িক অ্যানাসথেসিয়ার সঙ্গে পরিচালিত হয়। তিনি ২০১১ সালে তার অভিজ্ঞতাগুলির শিরোনামে একটি ভিডিও, কঠোর পর্দার আড়ালে চক্ষু চিকিৎসা: উত্তর কোরিয়ায় ছানি অস্ত্রোপচার এ রিপোর্ট করেছিলেন, বলেছিলেন যে অর্থনৈতিক অবস্থার ফলে অস্থিরতা ঘটেছে - বিশেষত উপভোগ্য চিকিৎসা সংক্রান্ত যন্ত্রপাতির অনুপস্থিতির কারণে তবে তিনি মন্তব্য করেছিলেন যে একবার একজন পরিদর্শনকারী সার্জন এই অনন্য পরিবেশের সাথে খাপ খাইয়ে নিলে শিক্ষকতা এবং ক্লিনিকাল কাজটি সার্জন এবং রোগী উভয়ের জন্যই খুব কার্যকর এবং সন্তোষজনক হতে পারে। এই সফরের ফলস্বরূপ, ২০০৭ সালে উত্তর কোরিয়ার দু'জন তরুণ চক্ষুচিকিত্সককে হাইডেলবার্গে যাওয়ার এবং ছয় মাসের জন্য থাকার অনুমতি দেওয়া হয়েছিল, যেখানে ছানি অস্ত্রোপচারের ক্ষেত্রে ব্যাপক প্রশিক্ষণ গ্রহণ করে।
অসংক্রামক রোগ
উত্তর কোরিয়ায় অ-সংক্রামক রোগের ঝুঁকির কারণগুলির মধ্যে রয়েছে উচ্চ হারে নগরায়ন, এক বয়স্ক সমাজ, ধূমপান এবং পুরুষদের মধ্যে অ্যালকোহল সেবনের উচ্চ হার।
উত্তর কোরিয়ার সমস্ত প্রাপ্তবয়স্ক পুরুষদের মধ্যে প্রায় ৫৪.৮% প্রতিদিন গড়ে ১৫ টি সিগারেট সেবন করেন। শহুরে কর্মীদের মধ্যে ধূমপানের প্রবণতা কৃষকের তুলনায় কিছুটা বেশি। পুরুষদের মধ্যে, অত্যধিক অ্যালকোহল সেবনের একটি উচ্চ হারের প্রতিবেদন করা হয়েছে, বিশ্ব স্বাস্থ্য সংস্থা জানিয়েছে প্রতি ব্যক্তি প্রতি বসায় একাধিক বোতল গ্রহণ করে (পুরুষের ২৬.৩%)
দাঁতের স্বাস্থ্য
অতীতে উত্তর কোরিয়ানদের দাঁতের স্বাস্থ্য নিয়ে অনেক সমস্যা ছিল না কারণ তাদের খাদ্যাভ্যাসে প্রচুর পরিমাণে চিনি অন্তর্ভুক্ত ছিল না। ২০০০-এর দশক থেকে ক্যান্ডি এবং মিষ্টি স্ন্যাকসের আকারে, বিশেষত শহরাঞ্চলে খাদ্যাভ্যাসে প্রবর্তিত হয়েছিল। টুথপেষ্ট নিয়মিত ব্যবহার হয় না।
সংক্রামক রোগ
২০১০ সালে, অ্যামনেস্টি ইন্টারন্যাশনাল জানিয়েছে যে উত্তর কোরিয়া একটি যক্ষ্মার মহামারী ভোগ করছে, সেখানে ৫% লোক এই রোগে আক্রান্ত হয়েছে। এটিকে "জনসংখ্যার স্বাস্থ্য ও পুষ্টির স্থিতিশীলতার পাশাপাশি জনস্বাস্থ্য পরিষেবাদির গতিবিধির সামগ্রিক অবনতির" কারণ হিসাবে চিহ্নিত করা হয়েছে।
২০১০ সালে নিউমোনিয়া এবং ডায়রিয়ার সংক্রমণ শিশু মৃত্যুর অন্যতম প্রধান কারণ বলে জানা গেছে। ২০০৯-এ, উত্তর কোরিয়ার স্কুলগামী-বয়সের এক তৃতীয়াংশ শিশু অন্ত্রের পরজীবী রোগজনিত রোগে আক্রান্ত বলে বিবেচনা করা হয়েছিল।
এইচআইভি/এইডস
সরকার সর্বদা বজায় রেখেছে যে উত্তর কোরিয়া সম্পূর্ণরূপে এইডস মুক্ত। ইউএনএইডস এর মতে, উত্তর কোরিয়ার প্রাপ্ত বয়স্ক জনসংখ্যার ০.২% এরও কম ব্যক্তির ২০০৬ সালে এইচআইভি ছিল। ২০১৮ সালে, বিশ্ব স্বাস্থ্য সংস্থার উত্তর কোরিয়ার অফিস জানিয়েছিল যে দেশটিতে এইচআইভি পজিটিভের কোনও রিপোর্ট পাওয়া যায় নি।
২০০২ সালের একটি গবেষণায় দেখা গেছে যে পুরুষ এবং মহিলা উভয়ই এইচআইভি/এইডস সম্পর্কে যুক্তিসঙ্গতভাবে শিক্ষিত ছিলেন। দুই তৃতীয়াংশের বেশি এইচআইভি/এইডস এড়ানোর উপায় সম্পর্কে জানত, এবং শুধুমাত্র অল্প ভুল ধারণা ছিল। তবে, ২০০১ সালে জাতিসংঘের জনসংখ্যা তহবিল অনুসারে এমনকি হাসপাতালের কর্মীদের মাঝেও সচেতনতা ছিল সীমিত। চীন সীমান্ত জুড়ে ভ্রমণ একটি ঝুঁকিপূর্ণ বিষয় হিসাবে দেখা হয়েছে।
২০১১ সালে, উত্তর কোরিয়া এইচআইভি প্রতিরোধের উপর মিলিয়ন ডলার ব্যয় করেছে, আগের বছরের পরিসংখ্যানের অনুরুপ। একই বছর, উত্তর কোরিয়া এইচআইভি/এইডস মোকাবেলা করার জন্য ৭৫,০০০ ডলার আন্তর্জাতিক সহায়তা পেয়েছে। পরীক্ষার কেন্দ্র এবং ক্লিনিক রয়েছে, তবে ২০০৬ সালে কোনও অ্যান্টিরেট্রোভাইরাল থেরাপি পাওয়া যায়নি বলে জানা গেছে।
উত্তর কোরিয়ার এইচআইভি/এইডস ঝুঁকিতে থাকা নির্দিষ্ট জনগোষ্ঠীর জন্য শাস্তিমূলক আইন রয়েছে। ইউএনএইডস এর মতে, এই জাতীয় আইনগুলি এইচআইভি/এইডস দ্বারা আক্রান্তদের কলঙ্কিত করতে পারে এবং তাদের চিকিৎসার ক্ষেত্রে বাধা সৃষ্টি করতে পারে। উত্তর কোরিয়া যৌন বাণিজ্যকে অপরাধ হিসেবে স্বীকৃতি দিয়েছে। মাদক সংক্রান্ত কিছু অপরাধ একটি মারাত্মক অপরাধ। অন্যদিকে, মাদক ব্যবহারকারীদের বাধ্যতামূলক আটক করা হয় না। প্রাপ্তবয়স্ক পুরুষদের সম্মতিতে যৌন সম্পর্ক অবৈধ নয়। উত্তর কোরিয়া এইচআইভি আক্রান্ত দর্শনার্থীদের বিতাড়িত করে।
ডাব্লিউডাব্লিউই এনএক্সটি
ডাব্লিউডাব্লিউই এনএক্সটি হল ডাব্লিউডাব্লিউই এর জন্য পেশাদারি কুস্তি উন্নয়নমূলক শাখা। এটা উইন্টার পার্ক, ফ্লোরিডায় অবস্থিত। এটার প্রতিষ্ঠাতা ট্রিপল এইচ (পল লেভেসকিউ)। ২০১২ সালের আগস্ট মাস থেকে ২০১৩ সালের জুন মাস পর্যন্ত, এটা ছিল স্বতন্ত্র। কিন্তু এটা ডাব্লিউডাব্লিউ এর উন্নায়নমূলক শাখা। ২০১৩ সালের জুন মাসে এনএক্সটি রেসলিং এর অফিসিয়াল ওয়েবসাইট বন্ধ করে দেওয়া হয় এবং সকল কন্টেন্ট ডাব্লিউডাব্লিউই.কম এ স্থান্তর করা হয়। ২০১৪ সালের ফেব্রুয়ারি মাসে, এনএক্সটি টেলিভিশন সিরিজ  শুরু করে। যেটা ডাব্লিউডাব্লিউই নেটিওয়ার্ক এ প্রচার করা হয়।
উন্নায়নমূলক শাখা হওয়া সত্ত্বেও, উচ্চ শ্রেণির কুস্তির জন্য এনএক্সটি প্রশংসিত।.
ভাদের
thumb|Vader 2011
ভাদের একটি পোলিশ ডেথ মেটাল ব্যান্ড যা ১৯৮৩ সালে অলজতুন শহরে গঠিত হয়। পিয়ত্র উইকযারেকের মতে যিনি ব্যান্ডটির প্রতিষ্ঠাতা গায়ক ও গিটার বাদক বলেন স্টার ওয়ারস ফ্লিম সিরিজের ডার্থ ভাদেরের নাম থেকে এই নাম রাখা হয়েছে। এইচ পি লাভচক্রাফটের গল্পও এই ব্যান্ডের গানের কথার অনুপ্রেরণা। বিলবোর্ড ম্যাগাজিনের মতে ২০০৩ সাল থেকে ভাদের ব্যান্ড ৫০০০০০ কপি অ্যালবাম বিক্রি হয়েছে সারা বিশ্বে।
ভাদের ব্যান্ডের ১৯৯০ সালে প্রকাশিত তৃতীয় ডেমো মরবিড রিচ আন্তর্জাতিকভাবে তাদের পরিচিত করে তোলেযা ১০০০০ কপি বিক্রি হয়। এই সাফল্য তাদের ইয়ারাচি রেকর্ডসের সাথে চুক্তিবদ্ধ হতে সাহায্য করে। ১৯৯৩ সালে তাদের প্রথম অ্যালবাম দ্যা আল্টিমেট ইনক্যান্টেশনে এই ডেমোর গান গুলো যুক্ত হয়। যোগাযোগের বিচ্ছিন্নতার কারণে ইয়ারাচি রেকর্ডসের সাথে তাদের চুক্তি শেষ হয়ে যায় সোথিস অ্যালবাম ও দ্যা ডার্কনেস এইজঃ লাইভ’৯৩ প্রকাশের মাধ্যমে। ১৯৯৫ সালে তারা ইম্প্যাক্ট রেকর্ডসের সাথে চুক্তিবদ্ধ হয়। ১৯৯৮ সালের অক্টোবরে তারা পোল্যান্ডে স্লেয়ার ব্যান্ডের একটি কনসার্ট ওপেন করে। ১৯৯৮ সালের শেষের দিকে তারা মেটাল ব্লেড রেকর্ডসের সাথে চুক্তিবদ্ধ হয় তাদের ৬ষ্ঠ অ্যালবাম লিটানি প্রকাশের জন্য। ১৯৯৯ সালের মার্চ মাসে তারা তাদের প্রথম আমেরিকা সফরে আসে। ১৯৯৯ সালে তারা আরেকটি ইউরোপীয়ান ট্যুরে বের হয় যা শেষ হয় থ্রাশ মেটাল ব্যান্ড টেস্টামেন্টের সাথে কনসার্টের মাধ্যমে। ২০০৪ সালে তারা ছোড়জোওতে সাইলসিয়ান স্টেডিয়ামে মেটালকা ব্যান্ডের কনসার্ট ওপেন করে ৫০০০০ লোকের সামনে। ২০০৯ সালের আগস্ট মাসে তাদের নিক্রোপোলিশ অ্যালবাম বের হয় নিউক্লিয়ার ব্ল্যাস্ট রেকর্ডসের মাধ্যমে। আমেরিকান রক ব্যান্ড ঈগলস অব ডেথ মেটাল ব্যান্ড তাদের নাম রেখেছে ভাদের ব্যান্ডের মাধ্যমে অনুপ্রাণিত হয়ে।
ডাল মেঁ কালা
ডাল মে কালা হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন সত্যেন বসু এবং প্রযোজক ছিলেন বিপিন গুপ্ত। চলচ্চিত্রটিতে অভিনয় করেছিলেন কিশোর কুমার এবং নিম্মী।
চকলি
চাকলি একটি ভারতীয় খাবার যা সাধারণত নাস্তা হিসেবে খাওয়া হয়, সর্পিলাকার দেখতে যার উপরের অংশে কাঁটাযুক্ত থাকে । চাকলি সাধারনত চালের আটা, বাংলা ছোলা এবং মাষকলাইয়ের ডাল দিয়ে প্রস্তুত করা হয়। ডাল ব্যবহারের মাত্রার উপর ভিত্তি করে চাকলির অনেক প্রকারভেদ আছে। অনেকস্থানে ঝুরিভাজা কে চাকলি বলা হয় কিন্তু ঝুরিভাজাতে বাংলা ছোলা ব্যবহার করা হয় না।
নাম
অঞ্চলভেদে চাকলি বিভিন্ন নামে পরিচিত। মারাঠিঃ চাকালি, কন্নড়ঃ চাক্কুলি, গুজরাতিঃ চাক্রি, তেলেগুঃ চাক্রালু ও জান্তিকালু, কোঙ্কনীঃ চাক্রি বা চাক্কুলি।
ঝুরিভাজা চাকলির মত দেখতে। কাডবোলি এরকমই একধরনের খাবার যা শুধুমাত্র হাত দিয়ে তৈরী করা হয় । ইন্দোনেশিয়াতে ঝুরিভাজা এবং চাকলি জাতীয় সকল খাবার আকার কেলাপা নামে পরিচিত ।
উপাদান ও প্রস্তুতি
এর উপাদান হচ্ছে চালের আটা, ছোলা, মাষকলাইয়ের ডাল। অন্যান্য উপাদানের মধ্যে আছে হলুদ, লবণ, জিরা, মসলা এবং তেল । কোথাও কোথাও মুগ এবং অড়হড় ডাল ব্যবহার করা হয়. ।
গরম পানির সাথে সবকিছু একত্রে মিশিয়ে ময়দার তাল তৈরী করা হয়। এই তাল দিয়ে ছাঁচে ফেলে বৃত্তাকার গঠন দেয়া হয়। বাদামী না হওয়া পর্যন্ত গরম তেলে কড়া ভাজা করা হয়। ঝাঝরি চামচের সাহায্যে তেল ঝরিয়ে ঠান্ডা করে পরিবেশন করা হয়।
চর এককরিয়া ইউনিয়ন
চর এককরিয়া বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
আয়তন
চর এককরিয়া ইউনিয়নের আয়তন ১১,৫৪৮ একর।
প্রশাসনিক কাঠামো
চর এককরিয়া ইউনিয়ন মেহেন্দিগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চর এককরিয়া ইউনিয়নের মোট জনসংখ্যা ৩১,৯৭৫ জন। এর মধ্যে পুরুষ ১৫,৫২৯ জন এবং মহিলা ১৬,৪৪৬ জন। মোট পরিবার ৬,৯৫৮টি।
পাল্লাহারা
পাল্লাহারা (বৈজ্ঞানিক নাম: Cirrochroa tyche (Felder)) এক মাঝারি আকারের প্রজাপতির প্রজাতি যার শরীর ও ডানা কালচে হলুদ বর্ণের। এরা নিমফ্যালিডি পরিবার এবং হেলিকোনিনি উপগোত্রের সদস্য।
উপপ্রজাতি
পাল্লাহারা এর প্রজাতিগুলো হলো:
ভারতে প্রাপ্ত পাল্লাহারা এর উপপ্রজাতি
ভারতে প্রাপ্ত পাল্লাহারার উপপ্রজাতিসমূহ হল-
বিস্তার
সাধারণ ইয়োমান, গ্রীষ্মমন্ডলীয় দক্ষিণ এশিয়া এবং দক্ষিণ -পূর্ব এশিয়ার বনভূমিতে এদের পাওয়া যায়।
হাররাই
হাররাই (Harrai) ভারতের মধ্য প্রদেশ রাজ্যের ছিন্দওয়ারা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৮ মিটার (১৯২৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হাররাই শহরের জনসংখ্যা হল ৯৪৩৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে হাররাই এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
জাহাজঘাট
জাহাজঘাট বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। পঞ্চদশ শতাব্দীতে নির্মিত ঘাটটি নদী বন্দর হিসেবে ব্যবহৃত হত। এটি কালীগঞ্জ উপজেলার বারোবাজার ইউনিয়নে ভৈরব নদীর উত্তর তীরে হাসিলবাগ গ্রামে অবস্থিত।
নামকরণ
প্রাচীনকালে স্থানটি নদী বন্দর বা জাহাজঘাট হিসেবে ব্যবহৃত হত বলে জনশ্রুতি আছে। তাছাড়া সুবিদপুর গ্রামে চাঁদ সওদাগরের দুখানি জাহাজ ডুবে গিয়েছিল। সেই থেকে এই স্থানের নাম জাহাজঘাট।
মীত ভ্রাতৃদ্বয়
মিত ভ্রাতৃদ্বয় হলো ভারতের সঙ্গীত পরিচালক জুটি। এই দুজনের মধ্যে মনমীত সিং এবং হরমিত সিং রয়েছেন। তারা দীর্ঘদিনের সহযোগী অঞ্জন ভট্টাচার্য এর সাথে মিত ব্রোস অঞ্জন নামে পরিচিত ছিলেন।
প্রাথমিক জীবন
মীত ভ্রাতৃদ্বয় একে অপরের আপন ভাই, তাদের বাড়ি গোয়ালিয়র। তারা সিন্ডিয়া স্কুল, গোয়ালিয়র ফোর্ট, গোয়ালিয়র এ পড়াশোনা করেছেন। এরপর তারা উচ্চশিক্ষার জন্য মুম্বাই চলে যান। হারমীত স্যদেনহাম কলেজ, মুম্বাই থেকে তার স্নাতক সম্পূর্ণ করেন। তারা টিভি সিরিয়াল এবং বলিউডে পা রাখার জন্য অভিনয় শুরু করেছিলেন, তবে তাদের একক গানের "জোগি সিং বার্নালা সিং" সাফল্যের পরে তারা অভিনয় ছেড়ে সংগীত বেছে নিয়েছিলেন। এরপর তারা চলচ্চিত্রে সঙ্গিত পরিচালক হিসেবে কাজ শুরু করেন।  জনপ্রিয় টেলিভিশন ব্যক্তিত্ব হওয়া ছাড়া মনমীত টেলিভিশনের জন্য স্টার প্লাস এর হিট কমেডি সিরিয়াল সহ বেশ কয়েকটি সিরিয়ালও প্রযোজনা করেছেন।  অপরদিকে হরমিত বিজ্ঞাপন এবং হিন্দি সিরিয়াল যেমন "কাহানি ঘর ঘর কি" এবং "ককসুম" এ অভিনয় করেছিলেন। দুজনেই সংগীতের আনুষ্ঠানিক শিক্ষা পাননি। দুজনেই টিভি সিরিয়াল কিউনকি সাশ ভী কাবি বহু থি এবং শাগুন তে কাজ করেছেন।
কর্মজীবন
অভিনয় ছাড়াবার পর মীত ব্রাদার্স সঙ্গীত পরিচালক হিসেবে বলিউডে কাজ করা শুরু করেন। বহু বছর আগে, তারা একটি প্রোগ্রামে অঞ্জন ভট্টাচার্যের সাথে দেখা করেছিলেন এবং তিনজন মিলে কাজ করার সিদ্ধান্ত নিয়েছিলেন এবং তারা তাদের ত্রয়ীর নাম মীত ব্রোস অঞ্জন রাখেন। তারা বহু গানে একসাথে কাজ করেছেন এবং কন্ঠ দিয়েছেন। তারা "বেবি ডল" গানটি তৈরি করেছিলেন, যাতে কণ্ঠ দেন কনিকা কাপুর, গানটি "রাগিণী এমএমএস ২" এ ব্যবহার করা হয়, যাতে সানি লিওন অভিনয় করেছিলেন। ২০১৫ সালে অঞ্জন ভট্টাচার্য আলাদা হয়ে যান নিজের একার ব্যবসা শুরু করার জন্য। মীত ব্রোসও নিজেদের স্টুডিও খোলেন, যার নাম দেন "মীত ব্রোস রেকর্ডিং স্টুডিও"।
তাদের জনপ্রিয় গানগুলি হলো "পিন্ক লিপ্স", "হ্যাংওভার", "পার্টি তো বান্তি হ্যা", "চিটিয়া কালাইয়াবে"। তারা তাদের গানের জন্য ফিল্মফেয়ার পুরস্কার পেয়েছেন।
ব্যক্তিগত জীবন
বড় ভাই মনমিত ২০০২ সালে কারিশমা মোদীকে বিয়ে করেন। কারিশমা হিন্দি টিভি সিরিয়ালে কাজ করেন। ছোট ভাই হারমীত শেফালি জারিয়ালকে বিয়ে করেন, কিন্তু কিছু বছর পরউভয়ের সম্মতিতে তারা আলাদা হয়ে যান এবং হারমীত ২০১০ সালে সুনায়না সিংকে বিয়ে করেন। তাদের এক ছেলে রয়েছে।
মীত ব্রোস হিসেবে (২০১৫-বর্তমান)
১ এই গানের এক বা একাধিক রিমিক্সড সংস্করণ সাউন্ডট্র্যাক অন্তর্ভুক্ত হয়।
সুয়াত দেরভিস
সুয়াত দেরভিস (১৯০৪ বা ১৯০৫ - ১৯৭২) একজন তুর্কী ঔপন্যাসিক, সাংবাদিক ও রাজনৈতিক কর্মী ছিলেন, যিনি ১৯৭০ সালে সমাজতান্ত্রিক মহিলা সমিতির প্রতিষ্ঠাতা ছিলেন।
পারিবারিক ও প্রাথমিক কর্মজীবন
সুয়াত দেরভিস ইস্তাম্বুলে ১৯০৪ সাল বা ১৯০৫ সালে জন্মগ্রহণ করেছিলেন। তিনি একটি সম্ভ্রান্ত পরিবারে জন্মগ্রহণ করেছিলেন। তার পিতা ইসমাইল দেরিভস ছিলেন একজন স্ত্রীরোগ বিশেষজ্ঞ এবং ইস্তাম্বুল বিশ্ববিদ্যালয়ের মেডিকেল অনুষদের অধ্যাপক। তার মা হেসনা হানাম ছিলেন অটোমান সুলতান আবদুল আজিজের প্রতিনিধি দলের এক ক্রীতদাসীর কন্যা। সুয়াতের বোনের নাম হামিয়াত, যিনি জার্মানির বেশ কয়েকটি কনজারভেটরিতে সংগীত শিক্ষা লাভ করেছিলেন। তার পিতামাতার সম্পর্ক একক ছিল, এবং তাদের একটি নির্ভরযোগ্য পরিবার হিসাবে বর্ণনা করা হয়েছিল, যারা সুয়াতের সমর্থক ছিল। তিনি ছোটবেলায় বোরকা পরতেন।
তিনি সাহিত্য, সঙ্গীত, ফরাসি ও জার্মান শিক্ষার জন্য ব্যক্তিগত গৃহশিক্ষকের থেকে শিক্ষা পেয়েছেন। তিনি ১৯১৯ সাল থেকে ১৯২০ সালের মধ্যে জার্মানিতে তার বোন হামিয়াতের সাথে থাকতেন এবং বার্লিন বিশ্ববিদ্যালয়ের ছাত্র ছিলেন। তিনি বার্লিনার জেইটুং সহ জার্মান পত্রিকার জন্য তুরস্ক সম্পর্কে লিখতে শুরু করেন এবং ১৯২০ সালে কারা কিতাপ (কালো বই) নামে তার প্রথম বই প্রকাশ করেন। তিনি ১৯২০ সাল থেকে ১৯৩২ সালের মধ্যে আরও দশটি উপন্যাস প্রকাশ করেন।  প্রাথমিক উপন্যাসগুলি লিঙ্গ, শ্রেণী ও মহিলাদের মনোবিজ্ঞানের বিষয়গুলি পরীক্ষা করেছে। তারা প্রায়শই একটি শহুরে পরিবেশ ব্যবহার করত, যা তিনি যে সময়কালে লিখছিলেন তার জন্য অস্বাভাবিক ছিল। একজন পর্যালোচক বলেছিলেন যে "[সুয়াত দেরিভস], যিনি হালিদে এডিব [সময়ের সবচেয়ে বিখ্যাত নারী লেখিকা] এর চেয়ে বেশি বস্তুনিষ্ঠ এবং আধুনিক, তিনি কোনোভাবেই কম গভীর নন"। তিনি একজন ফ্রিল্যান্স সাংবাদিক হিসেবেও কাজ করেছেন। তিনি যেসব ঘটনার রিপোর্ট করেছিলেন তার মধ্যে ছিল লুসানের সম্মেলন, যেখানে প্রথম বিশ্বযুদ্ধ পরবর্তী তুরস্কের ভাগ্য নির্ধারিত হয়েছিল। তার প্রথম দিকের উপন্যাসগুলিকে তুর্কি ভাষার প্রথম গথিক উপন্যাস হিসাবে উল্লেখ করা হয়েছে।
তুরস্কে প্রত্যাবর্তন
১৯৩২ সালে তার পিতার মৃত্যু ঘটে, যার জন্য তিনি তুরস্কে ফিরে যান। তিনি বেশ কয়েকটি বুদ্ধিজীবী চক্রের সদস্য হয়েছিলেন। তিনি ১৯৩০ সালের তুর্কি বিরোধী দলের রাজনৈতিক দল সারবেস্ট কুমহুরিয়েত ফারকাসি'তে (লিবারেল রিপাবলিকান পার্টি) যোগ দিয়েছিলেন। দলটি অন্যান্য বিষয়ের মধ্যে মহিলাদের ভোটাধিকার দেওয়ার পক্ষে সমর্থন করেছিল। ১৯৩০-এর দশকের কোনো এক সময় তিনি স্থানীয় নির্বাচনে ব্যর্থ হন। শেষ পর্যন্ত তার দলকে নিষিদ্ধ করা হয়, এবং তিনি নিজে মার্কসবাদী চিন্তা দ্বারা আরো প্রভাবিত হয়ে ওঠে। তিনি ইয়েনি এদেবিয়াত-এর (নতুন সাহিত্য) একজন লেখক হয়েছিলেন।
মেকন, জর্জিয়া
ম্যাকন, আনুষ্ঠানিকভাবে ম্যাকন-বিব কাউন্টি, মার্কিন যুক্তরাষ্ট্রের জর্জিয়া রাজ্যের একটি একীভূত শহর-কাউন্টি। ম্যাকন আটলান্টা থেকে প্রায় ৮৫ মাইল (১৩৭ কিমি) দক্ষিণ-পূর্বে রাজ্যের ভৌগোলিক কেন্দ্রের নিকট অবস্থিত, - তাই শহরের ডাকনাম, "জর্জিয়ার হৃদয়"।
ওকমুলজি নদীর পতন রেখার কাছে অবস্থিত, ম্যাকনের জনসংখ্যা ২০২০ সালে ১,৫৭,৩৪৬ জন ছিল। এটি ম্যাকন মহানগর পরিসংখ্যান অঞ্চলের প্রধান শহর, যার জনসংখ্যা ২০২০ সালে ২,৩৩,৮০২ জন ছিল। ম্যাকন হল ম্যাকন–ওয়ার্নার রবিনস সম্মিলিত পরিসংখ্যান অঞ্চলের (সিএসএ) বৃহত্তম শহর, ২০১৭ সালে আনুমানিক ৪,২০,৬৯৩ জন বাসিন্দা সহ একটি বৃহত্তর ব্যবসায়িক এলাকা; সিএসএ ঠিক উত্তরে আটলান্টা মহানগর অঞ্চলের সীমানার সঙ্গে সংলগ্ন রয়েছে।
ভোটাররা ২০১২ সালের একটি গণভোটে সিটি অব ম্যাকন ও বিব কাউন্টির সরকারের একত্রীকরণকে অনুমোদন করে এবং ম্যাকন জর্জিয়ার চতুর্থ বৃহত্তম শহর হয়ে ওঠে (অগাস্টের ঠিক পরে)। দুই সরকার আনুষ্ঠানিকভাবে ২০১৪ সালের ১লা জানুয়ারি একীভূত হয়।
ম্যাকন তিনটি আন্তঃরাজ্য (ইন্টারস্টেট) মহাসড়ক দ্বারা পরিবেশিত হয়। মহাসড়কগুলি হল আই-১৬ (শহরটিকে সাভ্যানা এবং উপকূলীয় জর্জিয়ার সাথে সংযুক্ত করে), আই-৭৫ (শহরটিকে উত্তরে আটলান্টার সাথে এবং দক্ষিণে ভালদোস্তার সাথে সংযুক্ত করে), এবং আই-৪৭৫ (শহর একটি বাইপাস মহাসড়ক)।
শহরে উচ্চশিক্ষার বিভিন্ন প্রতিষ্ঠানের পাশাপাশি অসংখ্য জাদুঘর ও পর্যটন স্থান রয়েছে। এলাকাটি মধ্য জর্জিয়া আঞ্চলিক বিমানবন্দর ও হার্বার্ট স্মার্ট ডাউনটাউন বিমানবন্দর দ্বারা উড়ান পরিষেবা পরিবেশিত হয়। মেয়র লেস্টার মিলার।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৫৬.৩ বর্গ মাইল (১৪৬ বর্গ কিমি), যার মধ্যে ৫৫.৮ বর্গ মাইল (১৪৫ বর্গ কিমি) স্থলভাগ এবং ০.৫ বর্গ মাইল (১.৩ বর্গ কিমি) (০.৮২%) জলভাগ। ম্যাকন সমুদ্রপৃষ্ঠ থেকে প্রায় ৩৩০ ফুট (১০০ মিটার) উপরে অবস্থিত।
জনসংখ্যা
ম্যাকন হল ম্যাকন-ওয়ার্নার রবিনস-ফোর্ট ভ্যালি সিএসএ-এর বৃহত্তম প্রধান শহর। একই সম্মিলিত পরিসংখ্যানগত অঞ্চলটির মধ্যে ম্যাকন মহানগর অঞ্চল (বিব, ক্রফোর্ড, জোন্স, মনরো ও টুইগস কাউন্টি) ও ওয়ার্নার রবিনস মহানগর অঞ্চল (হিউস্টন, পীচ ও পুলাস্কি কাউন্টি) রয়েছে, যার সম্মিলিত জনসংখ্যা ২০১০ সালের আদমশুমারিতে ৪,১১,৮৯৮ জন ছিল।
সরকারি ২০১০ সালের মার্কিন আদমশুমারি অনুসারে, ম্যাকনের জনসংখ্যা ৯১,৩৫১ জন ছিল। সর্বশেষ ২০২০ সালের সরকারি আদমশুমারিতে, শহরে ৯৭,২৫৫ জন বসবাসকারী, ৩৮,৪৪৪ জন গৃহস্থলী ও ২৪,২১৯ টি পরিবার ছিল। জনসংখ্যার ঘনত্ব ১,৭৪২.৮ জন প্রতি বর্গ মাইল (৬৭২.৯/কিমি কিমি) ছিল। প্রতি বর্গমাইলে আবাসন ইউনিটের গড় ঘনত্ব ১,৭৪২.৮ (৬৭২.৯/বর্গ কিমি) সহ শহরে মোট ৪৪,৩৪১ টি আবাসন ইউনিট ছিল। শহরের জাতিগত গঠনে ৬৭.৯৪৭%আফ্রিকান আমেরিকান, ২৮.৫৬% শ্বেতাঙ্গ,৬.৫% এশীয়, ০.৪৬% প্রশান্ত মহাসাগরীয় দ্বীপবাসী, ০.২% স্থানীয় আমেরিকান এবং ০.৭৭% দুই বা ততোধিক জাতি থেকে ছিল। হিস্পানিক ও ল্যাটিনো যে কোন জাতির জনসংখ্যা ২.৪৮% ছিল।
সরকার
প্রথম মেয়র রবার্ট রিচার্ট ২০১৬ সালে পুনঃনির্বাচিত হওয়ার পর, তিনি বর্তমান মেয়র হিসাবে নিযুক্ত হন। মেয়র রিচার্ট জর্জিয়ার প্রতিনিধি পরিষদ জেলা ১২৬-এর একজন প্রাক্তন সদস্য।
তারিক মেহমুদ
ব্রিগেডিয়ার তারিক মেহমুদ (৮ অক্টোবর ১৯৩৮- ২৯ মে ১৯৮৯) যিনি বিগ্রেডিয়ার টিএম হিসেবে খ্যাত এবং বর্তমানে টিএম শাহেদ নামে পরিচিত, পাকিস্তান সেনাবাহিনীর একজন পাকিস্তানি সামরিক কর্মকর্তা ছিলেন। তিনি এসএসজির কমান্ডার হিসেবে নিয়োজিত ছিলেন, যখন তিনি ১৯৮৯ সালে গুজরানওয়ালার নিকটে রাহওয়ালিতে একটি প্যারাসুট দুর্ঘটনায় মৃত্যুবরণ করেন। তিনি ছিলেন সেইসমস্ত শীর্ষ অফিসারদের একজন যিনি এসএসজির হয়ে দুটি যুদ্ধ ও বিভিন্ন বিশেষ অপারেশনে অংশ নিয়েছেন।
প্রাথমিক জীবন ও শিক্ষা
মাহমুদ ৮ই অক্টোবর ১৯৩৮ সালে মুলতানে জন্মগ্রহণ করেন। তার পিতা সরকারি কলেজের প্রফেসর ছিলেন আসগরমল রাওয়ালপিন্ডিতে। ১৯৫৬ সালে রাওয়ালপিন্ডির গর্ডন ক্রিশ্চিয়ান কলেজ থেকে ইন্টারমিডিয়েট শেষ করে লাহোর গমন করেন। সেখানের সরকারি কলেজ থেকে ১৯৫৯ সালে স্নাতক সমাপ্ত করেন। তিনি কলেজের ক্রিকেট দলের সদস্য ছিলেন যার অধিনায়ক ছিল জাভেদ বুকরি। সেখান থেকে আইনশাস্ত্র পড়ার জন্য পেশওয়ার বিশ্ববিদ্যালয় গমন করেন। একইসময় পাকিস্তান সেনাবাহিনীতেও নির্বাচিত হন। তখন তিনি দেশের সেবা করাটাকেই প্রাধান্য দেন এবং ১৯৬০ সালে পাকিস্তান মিলিটারি একাডেমীতে একজন ক্যাডেট হিসেবে যোগদান করেন। ১৯৬৩ সালে পিএমএ থেকে মিলিটারি বিজ্ঞান ও যুদ্ধ শিক্ষা উভয় বিষয়ে ডাবল বিএসসি সহকারে স্নাতক করেন। তিনি কোয়েটা কমান্ড এন্ড স্টাফ কলেজে যোগদান করেন এবং ১৯৬৯ সালে স্টাফ কোর্স শেষ করেন।
১৯৬৫ ভারত-পাকিস্তান যুদ্ধ
১৯৬৫ সালে এসএসজি কাশ্মীরে কভার্ট অপারেশনের প্রস্তুতি নিচ্ছিল। ইতিমধ্যে মাহমুদ মার্কিন সেনাবাহিনীর বিশেষ ফোর্সের সাথে উন্নত কোর্সের জন্য নির্বাচিত হয়েছেন। কিন্তু তিনি নিজেকে কভার্ট অপারেশনের জন্য বেছে নেন কোর্সের জন্য যুক্তরাষ্ট্র যাওয়ার পরিবর্তে। তিনি সিতারা-ই-জুরাত খেতাবে ভূষিত হন ১৯৬৫ ভারত পাকিস্তান যুদ্ধে বীরত্বপূর্ণ ভূমিকা রাখার কারণে। তিনি ১৯৭০ সালে মেজর পদে উন্নীত হন এবং পেশোয়ারে অবস্থান করছিলেন। তাকে পোস্টিং দেয়া হয় প্যারাসুট ট্রেনিং স্কুলের কমান্ড্যান্ট হিসেবে।